ΔΙΟΙΚΗΤΙΚΟ ΠΡΩΤΟΔΙΚΕΙΟ ΙΩΑΝΝΙΝΩΝ

ΙΩΑΝΝΙΝΑ, 10-11-2020

ΑΝΑΚΟΙΝΩΣΗ

 Σύμφωνα με τις από 10-11-2020 διευκρινίσεις της Γενικής Επιτροπείας της Επικράτειας των Τακτικών Διοικητικών Δικαστηρίων, για τη διεξαγωγή δικών μέχρι τις 30 Νοεμβρίου, κατά τη διάρκεια ισχύος της ΚΥΑ Δ1α/Γ.Π.οικ.71342/2020 (Β΄4899):

 Η κατά την παρ. 1 του άρθρου 71 του ν. 4722/2020 προθεσμία για την προσκόμιση εγγράφων νομιμοποίησης, την υποβολή γραμματίου προείσπραξης και την κατάθεση υπομνήματος, για όσες υποθέσεις συζητηθούν μέχρι τις 30-11-2020, **δεν καταλαμβάνεται** από την αναστολή των νόμιμων και δικαστικών προθεσμιών που προβλέπεται στην ως άνω ΚΥΑ.

Τα ανωτέρω έγγραφα κατατίθενται από τους διαδίκους με φυσική παρουσία, στο αρμόδιο γραφείο της γραμματείας του δικαστηρίου.

Προϋπόθεση για να θεωρηθεί ότι ο διάδικος παρέστη και έχει τη δυνατότητα καταθέσεως των εν λόγω εγγράφων, είναι η υποβολή δηλώσεως παραστάσεως μέχρι τις 14.00 της προηγουμένης της δικασίμου (άρθρο 71 παρ. 2 του ν. 4722/2020).

Η Διευθύνουσα Πρόεδρος

Φιλιππίνα Βουδρισλή

Πρόεδρος Πρωτοδικών Δ.Δ.